Pasaulio lietuvių čempionų taurė|  |
| Įkurta | 2012 m. |
| Komandų sk. | 2 |
| Čempionas (-ai) | Vilniaus universitetas (2-asis titulas) |
| Daugiausiai titulų | Londono „Lituanica" (3 titulai) |
| Oficiali svetainė | sostineskl.lt |

**Pasaulio lietuvių čempionų taurė** (**PLČT**) – tai kiekvieną pavasarį (paskutinį balandžio mėnesio savaitgalį) Londone vykstantis krepšinio renginys, kuriame varžosi stipriausi lietuviški krepšinio mėgėjų klubai. Turnyrą bendromis pastangomis organizuoja Sostinės krepšinio lyga (SKL) ir Britanijos lietuvių krepšinio lyga (BLKL).

Istorija
--------

Turnyro idėja kilo 2011 m. pabaigoje, kuomet tuometinis SKL varžybų direktorius Vaidas Indriliūnas ir BLKL prezidentas Kęstutis Dobrovolskis nutarė suvienyti jėgas ir surengti analogų neturintį tarptautinį turnyrą.

Pirmoji PLČT buvo surengta 2012 m. pavasarį, o joje varžėsi 4-ios komandos: Vilniaus „Medea-VU", Kauno „Bokštuva", Londono „Baltic Staff" ir Londono „Itrosa". Turnyras vyko dvi dienas: pirmąją buvo sužaisti pusfinalio susitikimai, o antrąją vyko kovos dėl medalių. Pirmaisiais čempionais tapo Rimanto Kaminsko treniruojami VU studentai finale įveikė Kauno krepšinio lygos (KKL) atstovus „Bokštuvos" krepšininkus.

Po metų turnyre vėl varžėsi 4 komandos: Vilniaus VGTU, Kauno KKL, Londono „Lituanica" ir Londono „Klevas". Antrus metus iš eilės nugalėtojų tapo SKL ekipa – Gintaro Šerkšno treniruojama VGTU komanda. Antri liko „Lituanicos" atstovai, treti „Klevo" krepšininkai, ketvirti kauniečiai.

2014 metų PLČT dalyvų skaičius išsaugo iki šešių, o dėl stipriausios mėgėjų komandos vardo varžėsi: Londono „Lituanica", „Klevas" ir „Daumantų", Kauno KKL, Vilniaus „Oro navigacija" ir Jonavos „JKK Fortūnos" atstovai. Grupių etape susitiko turnyro favoritės „Oro navigacijos" ir „Lituanicos" komandos, o pergalę šventė ir bilietą į finalą laimėjo Anglijos lietuvius vienijanti pastaroji komanda. Dvikovoje dėl aukso „Lituanica" be didesnio vargo įveikė pajėgiausią BLKL komandą „Daumantų" ir pirmą kartą klubo istorijoje tapo stipriausia pasaulyje lietuvių krepšinio mėgėjų komanda.

Ketvirtajame PLČT turnyre varžėsi 6 ekipos, tik šįkart – iš keturių skirtingų valstybių: Vilniaus „SK Ferimsta" ir Kauno „United" (abi Lietuva), Londono „Lituanica" ir „Anykščiai BC" (abi Didžioji Britanija), Dublino „Inter" (Airija) bei Hiogneso „Švedijos vikingai". Į turnyro finalą pateko čempionės titulą gynusi „Lituanica" ir SKL atstovė „SK Ferimstos" ekipa, o pergalę po nepaprastai dramatiškos kovos šventė Londone gyvenantys lietuviai, kurie antrus metus iš eilės iškovojo aukso medalius.

2016 pavasarį įvyko penktasis turnyras, kuris pirmą kartą buvo surengtas ne tradicinėje arenoje, tačiau modernioje bei gerokai erdvesnėje rytų Londono universiteto sporto salėje. Dėl nugalėtojų titulo varžėsi net 8 komandos iš keturių šalių.

Turnyro finale vėl varžėsi favoritėmis laikytos komandos: „Lituanicos" ekipa ir Vytauto Poteliūno treniruojama Vilniaus MRU komanda. Gausiai salėje susirinkę žiūrovai išvydo tikrą krepšinio spektaklį, o nugalėtojų taurę trečius metus iš eilės iškovojo geriausius Anglijoje gyvenančius lietuvių krepšininkus vienijanti „Lituanicos" komanda.

Turnyro sistema
---------------

PLČT turnyro sistema kito sulig kiekvienais metais. Pirmajame turnyre buvo žaidžiame dvi dienas, pirmąją – komandos žaidė pusfinalio susitikimus, antrąją – mažąjį ir didijį finalus.

2013 metais dėl PLČT varžėsi keturios komandos, tačiau turnyras vyko vieną dieną. Iš pradžių renginio dalyvės sužaidė pusfinalio susitikimus, o vėliau varžėsi finaluose.

Nuo 2014 metų dvejus metus iš eilės PLČT vyko pagal tą pačią sistemą. Renginio pradžioje 6 komandos, padalintos į dvi grupes sužaidė atrankos etapą, o vėliau antrąsias vietos užėmusios ekipos varžėsi dėl bronzos, o grupių nugalėtojai finale kovėsi dėl aukso medalių.

Pirmajame varžybų etape buvo žaidžiami keturi kėlinukai po 8 minutes laiką stabdant tik paskutinių 2 ketvirtojo kėlinuko minučių metu. Pagal tokias pačias taisykles vyko rungtynės dėl trečiosios vietos, o finalas vyko pagal oficialias FIBA numatytas taisykles.

2016 metais pirmą kartą renginyje dalyvavo net 8 ekipos. Buvo nutarta, kad favoritėmis laikomos Londono „Lituanicos" ir Vilniaus MRU komandos patenka tiesiai į pusfinalį, kitos varžėsi atrankos etape, kuriame buvo padalintos į dvi grupes po tris komandas. Pirmajame varžybų etape buvo žaidžiami keturi kėlinukai po 8 minutes laiką stabdant tik paskutinių 2 ketvirtojo kėlinuko minučių metu.

Pagal tokias pačias taisykles vyko ir pusfinalių bei mažojo finalo kovos. Dvikovoje dėl aukso buvo žaidžiami keturi kėlinukai po 10 minučių, tačiau laikas pagal oficialias FIBA taisykles buvo stabdomas tik antroje rungtynių dalyje.

2018 metais renginyje dalyvavo vos 4 ekipos: iš pradžių komandos varžėsi pusfinaliuose, o vėliau - mažajame ir didžiajame finale. Nepaisant kritusio dalyvių skaičiaus kokybine prasme šis turnyras dalyvių buvo įvardintas kaip geriausias.

Žymūs žmonės
------------

Nuo 2013 metų į renginį atvyksta ir taures įteikia sporto ar politikos srities įžymybės. Taures nugalėtojams teikė Lietuvos Respublikos ambasadorė Jungtinėje Karalystėje Asta Skaisgirytė-Liauškienė, taip pat praeityje garsūs krepšininkai: Algimantas Baziukas ir Valdemaras Chomičius.

Nuo 2014 m. nuolatiniai renginio svečiai – žymieji krepšinio fanai „braliukai" Nauris ir Normundas Maciai.

Turnyre dalyvavę klubai
-----------------------

Per penkerius metus PLČT turnyre dalyvavo net 20 klubų. Daugiausia kartų (keturis) dėl aukso medalių varžėsi Londono „Lituanicos" ekipa, jai įkandin žengia vietos „Klevas" bei Kauno KKL rinktinė. Du kartus, tiesa su skirtingais pavadinimais, buvo atvykusi Jonavos mėgėjų krepšinio lygos (JMKL) deleguota ekipa.

| Komanda | Dalyvavo kartų (metai) |
| --- | --- |
| Anglija Londono „Lituanica" | 5 (2013, **2014**, **2015**, **2016**, 2017) |
| Anglija Londono „Klevas" / „Top Team" | 4 (2013, 2014, 2016, 2018) |
| Lietuva Kauno KKL | 4 (2013, 2014, 2016, 2018) |
| Lietuva Jonavos „JKK Fortūna" / „LSK Technoera" | 3 (2014, 2016, 2017) |
| Lietuva Vilniaus universitetas | 2 (**2012**, **2019**) |
| Lietuva Vilniaus SK „Ferimsta" | 2 (2015, **2017**) |
| Lietuva Vilniaus MRU | 2 (2016, **2018**) |
| Anglija Visbičiaus „Kubus United" | 2 (2016, 2017) |
| Švedija Hioganeso „Švedijos vikingai" / „Höganäs" | 2 (2015, 2017) |
| Anglija Londono „A Team" | 1 (2019) |
| Anglija Londono „LBC-Build London" | 1 (2017) |
| Šiaurės Airija „Kilkeel Knights" | 1 (2016) |
| Šveicarija „Alpių deguonis" | 1 (2016) |
| Lietuva Kauno „United" | 1 (2015) |
| Airija Dublino „Inter" | 1 (2015) |
| Anglija Londono „Anykščių BC" | 1 (2015) |
| Anglija Londono „Daumantų" | 1 (2014) |
| Lietuva Vilniaus „Oro navigacija" | 1 (2014) |
| Lietuva Vilniaus VGTU | 1 (**2013**) |
| Lietuva Kauno „Bokštuva" | 1 (2012) |
| Anglija Londono „Baltic Staff" | 1 (2012) |
| Anglija Londono „Itrosa" | 1 (2012) |
| Lietuva Alytaus „Dzūkija-SRC" | 1 (2018) |
|

**Paryškintu** šriftu pažymėti metai, kuomet komanda tapo turnyro nugalėtoja

Finalai
-------

Pasaulio lietuvių čempionų taurės prizininkų sąrašas| Metai
 | Renginio vieta
 | FINALAS
 | Mažasis finalas
 |
| --- | --- | --- | --- |
|  Čempionai
 | Rezultatas
 |  Sidabras
 |  Bronza
 | Rezultatas
 | Ketvirtoji vieta
 |
| *2019* | Sydney Russell Leisure Centre
 | Lietuva **Vilniaus universitetas** | *79–62* | Anglija Londono „A Team"
 |  |  |  |
| *2018* | Sydney Russell Leisure Centre
 | Lietuva **Vilniaus MRU** | *84–79* | Anglija Londono „Top Team"
 | Lietuva Alytaus „Dzūkija-SRC"
 | *56-44* | Lietuva Kauno „DNC-Sporto fėja"
 |
| *2017* | University Of East London
 | Lietuva **Vilniaus SK „Ferimsta"** | *75–67* | Anglija Londono „Lituanica"
 | Švedija Hioganeso „Höganäs"
 | *46-43* | Anglija Londono „LBC-Build London"
 |
| *2016* | University Of East London
 | Anglija **Londono „Lituanica"** | *47–46* | Lietuva Vilniaus MRU
 | Lietuva Kauno KKL
 | *53-46* | Anglija Londono „Klevas"
 |
| *2015* | Sydney Russell Leisure Centre
 | Anglija **Londono „Lituanica"** | *58-51* | Lietuva Vilniaus SK „Ferimsta"
 | Lietuva Kauno „United"
 | *56-41* | Airija Dublino „Inter"
 |
| *2014* | Sydney Russell Leisure Centre
 | Anglija **Londono „Lituanica"** | *83-64* | Anglija Londono „Daumantų"
 | Lietuva Vilniaus „Oro navigacija"
 | *50-43* | Lietuva Kauno „KKL-Sporto fėja"
 |
| *2013* | Sydney Russell Leisure Centre
 | Lietuva **Vilniaus VGTU** | *90-69* | Anglija Londono „Lituanica"
 | Anglija Londono „Klevas"
 | *71-61* | Lietuva Kauno KKL
 |
| *2012* | Sydney Russell Leisure Centre
 | Lietuva **Vilniaus „Medea-VU"** | *86-73* | Lietuva Kauno „Bokštuva"
 | Anglija Londono „Baltic Staff"
 | *81-64* | Anglija Londono „Itrosa"
 |
|

Šaltiniai
---------

1. ↑  Basketnews.lt: Pasaulio lietuvių čempionate triumfavo vilniečiai
2. ↑  DELFI: Pasaulio lietuvių krepšinio čempionų taurę Londone vėl laimėjo studentai
3. ↑  Basketnews.lt: Pasaulio lietuvių čempionų taurę laimėjo Londono „Lituanica"
4. ↑  DELFI: Pasaulio lietuvių čempionų taurės turnyre Londone vėl nugalėjo „Lituanica"
5. ↑  Basketnews.lt: Turnyre Londone – trečias „Lituanicos" auksas iš eilės

Nuorodos
--------

* Oficiali Pasaulio lietuvių čempionų taurės organizatorių (SKL) svetainė
* Oficiali Pasaulio lietuvių čempionų taurės organizatorių (BLKL) svetainė